Олмештышмут

Олмештышмут — ойлончышто лӱммут, палымут але чотмут олмеш кучылталтше ойлымаш ужаш. Олмештышмут могай ойлымаш ужашым алмашта ,тудын семынак вашталтеш я ок вашталт. Ойлончышто олмештышмут утларакше подлежащий, дополнений да лиеш.
Мутлан: 1. "Ушан кресаньык ояр ий деч ок лӱд. Тудо' мландыжжым лум вӱд денак кеҥеж гочашым вӱдыжтен коден мошта." (С. Чавайн) 2. "Аҥаш вес тӱрлӧ саска, шудо ӱдалтыт. Нунылан' вес тӱрлӧ ӱй кӱлеш." 3. "Мый Орлай Костям гын савырен моштем, тугай"" еҥым тӱняште шуко ужынам." (Я. Ялкайн)
Личный олмештышмут.
Личный олмештышмут-влак луммут олмеш кучылталтыт. Нунын чот ден лицашт уло, лӱммут семынак вочмык дене вашталтыт, но ныл вочмык сынышт веле уло:
Личный олмештышмут ойлончышто утларакше подлежащий ден дополнений лиеш, мутлан: "Ивановын почеламутшо але тӧрсыр. Садлан лиыйн ме тудлан"" тунемаш, адакат ончык каяш кӱлеш манына." (М. Шкетан)
Родительный вочмыкыште каласалтше личный олмештышмут шукыж годым рашемдык лиеш, мутлан: 1. "Аваем, Россий, лач тый гана эсен лий, тыйын' эсенетлан ме йывыртена." (Сем. Николаев) 2. "Марий Элна, мемнан' чонышто эн келгыште тый улат." (М. Якимов)
Указательный олмештышмут.
Указательный олмештышмут-влак иктышт наста ыҥан улыт: "тиде", "тудо", "ты", "ту", "нине", "нуно", "саде"; весышт настан палыжым каласен пуат: "тыгай", "тугай"; кумышышт настан мыняр улмо дене палдарат: "тынар", "тунар".
Нуно ойлончышто лӱммут ончылно шогат да чот денат, вочмык денат огыт вашталт, шукыж годым рашемдык лийыт, мутлан: 1. "Корем ты' могырымат, корем ту' могырымат эртен кайыше-влакым Павыл кугыза каван вуй гыч ончен." (Д. Орай) 2. "Молан теве нине' ушкал-влак таза, тичмаш улыт, а нуно' ушкалышт — явык?" (С. Чавайн) 3. "Садыште тыгай' сӧремалтше мландым кучаш ок йӧрӧ." (Шабдар Осып) 4. "Кумло куд ий еҥ кидыште илышым. Тунарак' орлыкым чытышым." (Я. Элексейн)
Определительный олмештышмут.
Определительный олмештышмут-влак ойлончышто лӱммут деч посна каласалтмышт годым вочмык дене вашталтыт да тӱрлӧ йыжыҥ лийыт, лӱммут дене кылдалтмышт годым огыт вашталт да рашемдык лийыт, мутлан: 1. "Пашаче еҥ коклаште кушшо, шкежат' пашачак лиеш, кеч-могай' пашам йӧратен ышта." (Шобдар Осып) 2. "Икте иктым ойла, весе' — весым'." (К. Васин) 3. "Керек-кӧланат" шочмо кундем шерге", — вашешта Муро Апшат." (К. Васин)
"Шке" олмештышмут пелен лӱммут але личный олмештышмут лиеш гын, кок мутге вочмык дене вашталтеш, мутлан: И. "мый шке", Р. "мыйын шкемын", Д. "мыланем шканем", В. "мыйым шкемым". Але: И. "ачам шке", Р. "ачамын шкежын", Д. "ачамлан шканже", В. "ачамым шкенжым".
Йодышан олмештышмут.
Йодышан олмештышмут-влак тӱрлӧ нерген йодмым ончыктат — наста нерген: "кӧ?" "мо?", качестве нерген: "могай?", мынярлык нерген: "мыняре?" "кунаре?" "мочоло?", тыгаяк настала коклаште вес настан вержым: "кудо?".
Йодышан олмештышмут-влак йодышан ойлончышто кучылтатыт, мутлан: 1. "Чынак, муро куатым, усталыкым Кождемырлан кӧ' пуэн? Кӧ' тудлан сылне, ямле семым эн сай саскала сӱвызен конден?!" (К. Васин) 2. "Можо' тыге кумылым тарвата? Можо' тыге шошым кечын айдемым ала-кушко ӱжеш, ала-мом эре кычалыкта?" (Шабдар Осып) 3. ""Вара таче могай' каҥашым ыштышда?"— йодеш вате." (С. Чавайн) 4. ""Вара мыняр' еҥ кнагам лудаш налеш?"— мый лудмо пӧрт вуйлатыше деч йодым." (М. Шкетан) 5. "Кудыда" старшой?"— адак йодо еҥ." (Я. Ялкайн)
"Кӧ?" "мо?" олмештышмут-влак ныл вочмык дене вашталтыт: И. "кӧ?" "мо?" Р. "кӧн?" "мон?" Д. "кӧлан?" "молан?" В. "кӧм?" "мом?"
Молышт лӱммутан кучылталтмыш олмеш шкетын кучылталтмышт годым чыла вочмыкыште каласалтыт, мутлан:
Йодышан олмештышмут-влак вочмык дене вашталтмышт годым ойлончышто тӱрлӧ йыжыҥ лийыт.
Относительный олмештышмут.
Относительный олмештышмут-влак йыгыр ойлончылаште ик тыглай ойлончым весе дене кылдаш кучылталтыт гын, йодмо ыҥыштым йомдарат да ушеммут шотан мут лийыт, садлан нуным относительный (ойлончо-влак кокласе кылым ончыктышо) олмештышмут маныт.
Нунат ойлончышто тӱрлӧ йыжыҥ лийыт, мутлан: 1. "Кӧ' пашам ышта чот, тудлан' почет." (Калыкмут) 2. "Кӧ' мом' кычалеш, тудым' муэш." (Калыкмут) 3. "Лийын дыр тудынат ныжыл ӱдыр, кӧн' шинчаште кава кандалге." (М. Казаков)
Неопределенный олмештышмут.
Неопределенный олмештышмут-влак ончыктат:
Неопределенный олмештышмут-влакат ойлончышто лӱммут деч посна кучылталтмышт годым вочмык дене вашталтыт да тӱрлӧ йыжыҥ лийыт, лӱммут дене кылдалтмышт годым огыт вашталт да рашемдык лийыт, мутлан: 1. ""Ала-кӧ' толеш"— Якуня омса велке йол йӱкым колын кычкырале." (К. Васин.) "Кождемыр могай-гынат' осал паша лийшашым шиже." (К. Васин) 3."Чачи, пареҥгыда уло гын, иктаж-мынярым' эрыктет гын, йӧра ыле" (С. Чавайн) 3. "Империалист сар тӱҥале. Марий шемер-влак, вуйыштым сакен, ешыштым шортарен коден, ала-мо верч', ала-кӧн верч', ала-кӧн' ваштареш кредалаш каеныт." (С. Чавайн)
"Икмыняре" да "иктаже" шомак деч моло неопределенный олмештышмут-влак чыланат кореш гоч возалтыт.
Отрицательный олмештышмут.
Отрицательный олмештышмут-влак настам, тудын палыжым да чотшым шӧрен каласат. Нунат лӱммут деч посна каласалтмышт годым вочмык дене вашталтыт, ойлончын тӱрлӧ йыжыҥже лийыт, мутлан: И. "нигӧ", Р. "нигӧн", Д. "нигӧлан", В. "нигӧм". Але: И. "иктат", Р. "иктынат", Д. "иктыланат", В. "иктымат".
Лӱммут дене кылдалтмышт годым отрицательный олмештышмут-влак огыт вашталт, ойлончышто определений лийыт, мутлан: 1. "Мемнан чонышто ок лий нимогай' ойгыжат!" (М. Казаков) 2. "Шып, нимо' йӱк уке." (И. Ломберский)
Отрицательный олмештышмут-влакым ыштыше "ни-" приставке пырля возалтеш.